C 257/29

Iris Oifigiúil an Aontais Eorpaigh

Caingean arna tabhairt an 29 Aibreán 2022 – Usmanov v an Chomhairle

(Cás T-237/22)

(2022/C 257/44)

Teanga an cháis: an Fhraincis

Páirtithe

Iarratasóir: Alisher Usmanov (Tashkent, Úisbéiceastáin) (ionadaí: J. Grand d’Esnon, Dlíodóir)

Cosantóir: Comhairle an Aontais Eorpaigh

An t-ordú atá á lorg

Iarrann an t-iarratasóir ar an gCúirt Ghinearálta:

— mar phríomh-shaincheist,

— Cinneadh (CBES) Uimh. 2022/337 ón gComhairle an 28 Feabhra 2022 (1) a chur ar neamhní, a mhéid a bhaineann sé le Usmanov;

— Rialachán Cur Chun Feidhme (AE) 2022/336 ón gComhairle an 28 Feabhra 2022 (2) a chur ar neamhní, a mhéid a bhaineann le Usmanov;

— Cinneadh (CBES) Uimh. 2022/329 ón gComhairle an 25 Feabhra 2022 (3) a chur ar neamhní;

— Rialachán (UE) Uimh. 2022/330 ón gComhairle an 25 Feabhra 2022 (4) a chur ar neamhní;

— Mar mhalairt rogha,

— Cinneadh (CBES) Uimh. 2022/337 ón gComhairle an 28 Feabhra 2022 a chur ar neamhní, a mhéid a bhaineann le Usmanov;

— Rialachán Cur Chun Feidhme (AE) 2022/336 ón gComhairle an 28 Feabhra 2022 a chur ar neamhní, a mhéid a bhaineann le Usmanov;

— Airteagal 1(2)(f) agus (g) de Chinneadh (CBES) Uimh. 2022/329 ón gComhairle an 25 Feabhra 2022 a chur ar neamhní;

— Airteagal 1(1)(f) agus (g) de Chinneadh (CBES) Uimh. 2022/330 ón gComhairle an 25 Feabhra 2022 a chur ar neamhní, agus;

— In aon chás,

— a ordú do Chomhairle an Aontais Eorpaigh 20,000 euro a íoc le Usmanov de bhun Airteagal 140(b) de Rialacha Nós Imeachta na Cúirte Ginearálta i leith na gcostas a bhí air a thabhú chun a leasanna a chosaint.

Saincheisteanna dlí agus príomhargóintí

Mar thaca leis an gcaingean, maíonn an t-iarratasóir naoi saincheist dlí atá comhionann nó cosúil leis na saincheisteanna dá dtagraítear i gCás T-234/22 Ismailova v An Chomhairle.

(1) Cinneadh (CBES) 2022/337 ón gComhairle an 28 Feabhra 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 59, lch. 1).

(2) Rialachán Cur Chun Feidhme (AE) 2022/336 ón gComhairle an 28 Feabhra 2022 lena gcuirtear chun feidhme Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 58, lch. 1).

(3) Cinneadh (CBES) 2022/329 ón gComhairle an Dé hAoine 25 Feabhra 2022 lena leasaítear Cinneadh 2014/145/CBES a bhaineann le bearta sriantacha i ndáil le gníomhaíochtaí lena mbaintear an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 50, lch. 1).

(4) Rialachán Cur Chun Feidhme (AE) 2022/330 ón gComhairle an 25 Feabhra 2022 lena leasaítear Rialachán (AE) Uimh. 269/2014 a bhaineann le bearta sriantacha i ndáil le gníomhaíochtaí lena mbaintear an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO 2022, L 51, lch. 1).